Aalborg Stiftstidende, 1843-10-06
Aalborg, den 6te October. Den her i Byen som Fattiglæge ansatte Dr. Hübert, som i nogle Aar med Dispensation fra sit Embede og offentlig Understøttelse har befundet sig paa Reiser i Ind- og Udlandet for at undersøge og studere Daarevæsenets Jndretning paa de forskjellige Steder, har nylig ladet sine Erfaringer og Betragtninger om dette vigtige Æmne fremtræde i et særskilt Værk, som tillige er indlemmet i den større Samling af lægevidenskabelige Værker, der under Titelen Haandbibliothek for Læger udkomme paa Hr. Universitetsboghandler A. F. Høsts Forlag i Kjøbenhavn. Jmedens vi forøvrigt, om en Materie, der ved Daarevæsenets endnu halvforsømte Tilstand hertillands, har et saa stort Krav paa almeen Deeltagelighed, saavel for Læger som for enhver Humanitetsven, henvise til Forfatterens eget Arbeide, hidsætte vi deraf, hvad der angaaer Daareanstalten her i Byen. Om denne siger Forfatteren: "Anstalten i Aalborg var tidligere i den fugtige Kjælder af det forhenværende Helligaands=Kloster, der ved Reformationen omdannedes til et Hospital. J Begyndelsen af dette Aarhundrede byggedes nogle smaa Celler over Jorden, af hvilke to endnu existere. De ere omtrent 8 Fod lange, brede og høie, have ingen Vinduer, men kunne modtage nogen ringe Belysning igjennem en med Gitter forvaret Aabning i Døren, hvilken desuden kan tillukkes med en Klap. Der er aldeles ingen Forskjel paa disse Celler og paa Fængsler, hvortil de ogsaa stundom have været benyttede. J 1831 byggedes 8 nye Celler, hver paa 10 Fods Længde, 10 Fods Brede og 9 1/2 Fods Høide, Dimensioner, imod hvilke det, paa Høiden nær, ikke var meget at sige, naar Jndretningen var bedre, og naar Cellerne og en Gaard paa omtrent 20 Skridt i Længden og Breden, ikke udgjorde den hele Anstalt. Det med stærke Jernstænger forgittrede, lille Vindue sidder omtrent 6 Fod fra Jorden, og det er ikke usædvanligt, at Patienterne hæve sig op ved Stængerne i Gitteret, aabne Vinduerne og sætte sig i Karmen, rækkende, Benene ud igjennem Jernstængerne. Det er en Feil, at der er altfor meget Træ i denne Anstalt, da Cellerne ikke blot ere beklædte med 3 Toms Planker, men selve Skille væggene ere af disse samme Planker, hvorfor Anstalten er saa lydbar, at naar der tales nogenlunde høit i den ene Ende, saa høres det overalt, igjennem den hele Bygning, til den anden Ende. Den opvarmes ved heed Luft, men Varmeindretningen er saa ufuldkommen, at ialmindelighed kunde to nærmeste Celler paa hver Side nyde godt af den. Spise-Reglementet fortjener at roses, da det giver tilstrækkelig og dog ikke overflødig Næring. Betalingen er henimod 80 Rbd. aarlig, hvoraf Oekonomen faaer lidt over 75 Rbd., og efter Stiftsøvrighedens Resol. er det tilladt at anvende indtil 40 Rbd. om Aaret til Extra Fornødenheder for Patienterne, hvilket gjør henimod 5 Rbd. for hver. Desuden giver Hospitalet Huusly, Varme, Seng og Sengeklæder, Læge og Medicin m.m. Hospitalet giver endvidere Oekonomen fri Bolig; til Brænde 10 Rbd.; Løn 32 Rbd. og til hans Medhjælper, jeg troer 300 eller 40 Rbd. om Aaret. Det Hele kan udentvivl anslaaes til 121400 Rbd. om Aaret, saa den hele Bekostning for et Jndivid i Anstalten bliver vel 130 a 140 Rbd. aarlig, om ikke mere."